
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 110
                                                                din 27 iunie 2019
privind modificarea unor prevederi din Contractul de delegare a gestiunii serviciului de iluminat public în Municipiul Sighișoara, precum și a unor prevederi din Caietul de sarcini al serviciului de iluminat public - Anexa nr. 2 la Contractul de delegare a gestiunii serviciului de iluminat public în Municipiul Sighișoara, aprobate prin Hotărârea Consiliului Local Sighișoara nr. 30/28.02.2018

Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5.234/25.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A., precum şi prevederile Actului constitutiv al S.C. Apă Termic Transport S.A.; 

Având în vedere prevederile Legii nr. 51/2006, legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile Legii nr. 230/2006, a serviciului de iluminat public, cu modificările și completările ulterioare;

Având în vedere prevederile Regulamentului (UE) 2015/1428 al Comisiei din 25 August 2015 de modificare a Regulamentului (CE) nr. 244/2009 al Comisiei în ceea ce privește cerințele de proiectare ecologică pentru lămpi de uz casnic nondirecționale și a Regulamentului (CE) nr. 245/2009 al Comisiei în ceea ce privește cerințele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum și balasturilor și corpurilor de iluminat compatibile cu aceste lămpi și de abrogare a Directivei 2000/55/CE a Parlamentului European și a Consiliului și a Regulamentului (UE) nr. 1194/2012 al Comisiei în ceea ce privește cerințele de proiectare ecologică pentru lămpile direcționale, lămpile cu diode electroluminiscente și echipamentele aferente;
Având în vedere prevederile Hotărârii Consiliului Local Sighișoara nr. 30/28.02.2018 pentru aprobarea Studiului de oportunitate privind modalitatea de gestiune a serviciului de iluminat public în Municipiul Sighișoara, stabilirea modalității de gestiune a serviciului de iluminat public în Municipiul Sighișoara, a Regulamentului de organizare și funcționare a serviciului de iluminat public în Municipiul Sighișoara, a Caietului de sarcini al serviciului de iluminat public în Municipiul Sighișoara și a proiectului contractului de delegare a gestiunii serviciului de iluminat public în Municipiul Sighișoara;

Având în vedere prevederile Contractului de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, cu precădere cele ale art. 9 lit. c) ale acestuia, dar și necesitatea modificării unor prevederi ale acestuia pentru buna desfășurare a activității serviciului de iluminat public, precum și prevederile legislative europene conform cărora, începând cu data de 1 septembrie 2018, lămpile cu halogenuri metalice sunt interzise spre comercializare, impunându-se înlocuirea lămpilor cu randament foarte scăzut și un grad de uzură foarte mare cu lămpi de tehnologie LED;

Văzând și prevederile Legii nr. 52/2003 privind transparența decizională în administrația publică, republicată, cu precădere cele ale art. 7 alin. (13);
Având în vedere Raportul de specialitate cu nr. 429/25.02.2019 al S.C. Apă Termic Transport S.A., înregistrat la Municipiul Sighișoara cu nr. 5.233/25.02.2019, prin care se propune modificarea unor prevederi din Contractul de delegare a gestiunii serviciului de iluminat public în Municipiul Sighișoara, precum și a unor prevederi din Caietul de sarcini al serviciului de iluminat public - Anexa nr. 2 la Contractul de delegare a gestiunii serviciului de iluminat public în Municipiul Sighișoara, aprobate prin Hotărârea Consiliului Local Sighișoara nr. 30/28.02.2018;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. “d”, (6) lit. “a” pct. 14, pct. 19 și (9), art. 45 (1) și a art. 115 (1) lit. ”b” din Legea nr. 215/2001, Legea administrației publice locale, republicată, cu modificările și completările ulterioare,

H O T Ă R Ă Ș T E:

            Art. 1. Se aprobă modificarea prevederilor art. 15 alin. (2) și art. 17 alin. (2) din Contractul de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018.  

Art. 2. Ca o consecință a celor prevăzute la art. 1 din prezenta, se aprobă Actul adițional la Contractul de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, conform Anexei nr. 1 la prezenta hotărâre.

Art. 3. Se împuternicește Primarul Municipiului Sighișoara împreună cu aparatul de specialitate al acestuia, cu semnarea Actului adițional la Contractul de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, prevăzut la art. 2 din prezenta hotărâre.

Art. 4. Se aprobă modificarea prevederilor Caietului de sarcini – Anexa nr. 2 la Contractul de delegare a gestiunii serviciului de iluminat public în Municipiul Sighișoara, înregistrat la Municipiul Sighișoara cu nr. 6.641/12.03.2018 și la S.C. Apă Termic Transport S.A. cu nr. 522/13.03.2018, respectiv a capitolului IV, punctul 4.1. DESCRIEREA ACTIVITĂȚILOR, CONDIȚII GENERALE TEHNICE ȘI DE CALITATE, subpunctul 4.1.3. Reparaţiile curente, alineatul privind reparaţiile curente la aparatele de iluminat şi accesorii, astfel: 

” 4.1.3. Reparaţiile curente ...

În cadrul reparaţiilor curente la aparatele de iluminat şi accesorii se vor executa următoarele: 

- înlocuirea lămpilor necorespunzătoare cu altele conforme cu legislatia în vigoare;

- ştergerea dispersorului, a structurilor de protecţie a sursei de lumină/lămpii, a structurilor de protecţie vizuală şi a interiorului aparatului de iluminat; 

- înlăturarea cuiburilor de păsări; 

- verificarea coloanelor de alimentare cu energie electrică şi înlocuirea celor care prezintă porţiuni neizolate sau cu izolaţie necorespunzătoare; 

- verificarea contactelor la clemele sau papucii de legătură a coloanei la reţeaua electrică; 

- înlocuirea aparatelor de iluminat necorespunzătoare.”.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare - Direcția Economică, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Juridic din cadrul Municipiului Sighișoara și operatorul S.C. Apă Termic Transport S.A.
            Art. 6. Prin grija d-nei Anca Bizo, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  2 ex. S.C. Apă Termic Transport S.A.
12 ex.

B.A. 

